*Projekts*

2015.gada \_\_\_ . \_\_\_\_\_\_\_ Rīkojums Nr.

Rīgā (prot. Nr.      .§)

**Par Zāļu valsts aģentūras reorganizāciju**

1. Saskaņā ar Valsts pārvaldes iekārtas likuma 15.panta trešās daļas 4.punktu ar 2016.gada 1.janvāri reorganizēt Veselības ministrijas pārraudzībā esošo valsts pārvaldes iestādi – Zāļu valsts aģentūru (turpmāk – aģentūra), nododot šādus aģentūras pārvaldes uzdevumus šādām valsts pārvaldes iestādēm:

1.1. Veselības ministrijai:

1.1.1. izsniegt atļaujas zāļu klīnisko pētījumu veikšanai, vērtēt zāļu klīniskās izpētes atbilstību labas klīniskās prakses prasībām, kā arī vērtēt pieteiktos zāļu lietošanas novērojumus;

1.1.2. izsniegt speciālās atļaujas (licences) farmaceitiskajai darbībai.

1.2. Veselības inspekcijai:

1.2.1. novērtēt un pārbaudīt zāļu un aktīvo vielu ražotāju un importētāju atbilstību labas ražošanas prakses prasībām un izsniegt labas ražošanas prakses sertifikātus;

1.2.2. novērtēt un pārbaudīt zāļu un aktīvo vielu izplatītāju atbilstību labas izplatīšanas prakses prasībām un izsniegt labas izplatīšanas prakses sertifikātus;

1.2.3. izsniegt atbilstības sertifikātus audu, šūnu un orgānu ieguves (izmantošanas) vietām, ārstniecības iestāžu asins kabinetiem, asins sagatavošanas nodaļām un Valsts asinsdonoru centram.

2. Veselības ministrija atbilstoši šā rīkojuma 1.1.apakšpunktam ir aģentūras tiesību, saistību, finanšu līdzekļu, mantas un lietvedības pārņēmēja.

3. Veselības inspekcija atbilstoši šā rīkojuma 1.2.apakšpunktam ir aģentūras tiesību, saistību, finanšu līdzekļu, mantas un lietvedības pārņēmēja.

4. Veselības ministram līdz 2015.gada 1.oktobrim izveidot aģentūras reorganizācijas komisiju. Reorganizācijas komisijai līdz 2015.gada 1.decembrim veikt aģentūras materiālo un finanšu līdzekļu inventarizāciju, noteikt mantas vērtību un saistību apjomu, kā arī nodrošināt finanšu līdzekļu, mantas, saistību un lietvedības nodošanu saskaņā ar šī rīkojuma 1.punktā noteikto pārvaldes uzdevumu sadalījumu.

5. Ar reorganizāciju saistītos izdevumus segt no aģentūras līdzekļiem.

6. Veselības ministrijai sagatavot un veselības ministram līdz 2015.gada 1.decembrim iesniegt noteiktā kārtībā Ministru kabinetā ar reorganizāciju saistītos tiesību aktu projektus.

**Ministru prezident L.Straujuma**

**Veselības ministrs G.Belēvičs**

21.08.2015. 12:49

275

D.Arāja

67876114, Diana.Arajs@vm.gov.lv